Akt o podmienkach pristúpenia Bulharskej republiky a Rumunska a o úpravách zmlúv, na ktorých je založená Európska únia - Príloha VII:Zoznam uvedený v článku 23 Aktu o pristúpení: prechodné opatrenia Rumunsko - 7.Dane



Úradný vestník L 157 , 21/06/2005 S. 0328 - 0329



7. DANE 1. 31977 L 0388: šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, 13.6.1977, s. 1), naposledy zmenená a doplnená predpisom: - 32004 L 0066: smernicou Rady 2004/66/ES z 26.4.2004 (Ú. v. EÚ L 168, 1.5.2004, s. 35). Na účely uplatňovania článku 28 ods. 3 písm. b) smernice 77/388/EHS si Rumunsko môže ponechať v platnosti oslobodenie medzinárodnej osobnej dopravy uvedenej v bode 17 prílohy F smernice, od dane z pridanej hodnoty, pokiaľ bude splnená podmienka stanovená v článku 28 ods. 4 smernice, najdlhšie však, pokiaľ bude ktorýkoľvek zo súčasných členských štátov uplatňovať rovnaké oslobodenie. 2. 31992 L 0079: smernica Rady 92/79/EHS z 19. októbra 1992 o aproximácii daní z cigariet (Ú. v. ES L 316, 31.10.1992, s. 8), naposledy zmenená a doplnená predpisom: - 32003 L 0117: smernica Rady 2003/117/ES z 5.12.2003 (Ú. v. EÚ L 333, 20.12.2003, s. 49). Odchylne od článku 2 ods. 1 smernice 92/79/EHS môže Rumunsko do 31. decembra 2009 odložiť uplatňovanie celkovej minimálnej spotrebnej dane z maloobchodnej predajnej ceny (vrátane všetkých daní) na cigarety tej cenovej kategórie, po ktorej je najväčší dopyt, za predpokladu, že bude počas tohto obdobia postupne upravovať svoje sadzby spotrebnej dane smerom k celkovej minimálnej spotrebnej dani stanovenej v smernici. Bez toho, aby bol dotknutý článok 8 smernice Rady 92/12/EHS z 25. februára 1992 o všeobecných systémoch pre výrobky podliehajúce spotrebnej dani a o vlastníctve, pohybe a monitorovaní takýchto výrobkov [15], a po oboznámení Komisie môžu členské štáty počas uplatňovania uvedenej odchylky ponechať v platnosti rovnaké množstevné obmedzenia pre cigarety, ktoré sa môžu prepraviť na ich územie z Rumunska, bez ďalšej platby spotrebnej dane, aká sa uplatňuje pri dovoze z tretích krajín.Členské štáty, ktoré využijú túto možnosť, môžu vykonávať nevyhnutné kontroly za predpokladu, že tieto kontroly neovplyvňujú riadne fungovanie vnútorného trhu. 3. 32003 L 0049: smernica Rady 2003/49/ES z 3. júna 2003 o spoločnom systéme zdaňovania uplatňovanom na výplaty úrokov a licenčných poplatkov medzi združenými spoločnosťami rôznych členských štátov (Ú. v. EÚ L 157, 26.6.2003, s. 49), naposledy zmenená a doplnená predpisom: - 32004 L 0076: smernica Rady 2004/76/ES z 29.4.2004 (Ú. v. EÚ L 157, 30.4.2004, s. 106). Rumunsko je oprávnené neuplatňovať ustanovenia článku 1 smernice 2003/49/ES do 31. decembra 2010. Počas uvedeného prechodného obdobia, daňová sadzba uplatňovaná na výplaty úrokov alebo licenčných poplatkov združeným spoločnostiam iného členského štátu alebo trvalému podniku združenej spoločnosti členského štátu, ktorý sa nachádza v inom členskom štáte, nesmie presiahnuť 10 %. 4. 32003 L 0096: smernica Rady 2003/96/ES z 27. októbra 2003 o reštrukturalizácii právneho rámca Spoločenstva pre zdaňovanie energetických výrobkov a elektriny (Ú. v. EÚ L 283, 31.10.2003, s. 51), naposledy zmenená a doplnená predpisom: - 32004 L 0075: smernica Rady 2004/75/ES z 29.4.2004 (Ú. v. EÚ L 157, 30.4.2004, s. 100). a) Odchylne od článku 7 smernice 2003/96/EC môže Rumunsko uplatňovať tieto prechodné obdobia: - do 1. januára 2011 na úpravu vnútroštátnej úrovne zdaňovania bezolovnatého benzínu, ktorý sa používa ako palivo, na minimálnu úroveň 359 EUR na 1000 l. Skutočná daňová sadzba uplatňovaná na bezolovnatý benzín, ktorý sa používa ako palivo, nesmie byť od 1. januára 2008 nižšia ako 323 EUR na 1000 l, - do 1. januára 2013 na úpravu vnútroštátnej úrovne zdaňovania plynového oleja, ktorý sa používa ako palivo, na minimálnu úroveň 330 EUR na 1000 l. Skutočná daňová sadzba uplatňovaná na plynový olej, ktorý sa používa ako palivo, nesmie byť od 1. januára 2008 nižšia ako 274 EUR na 1000 l a od 1. januára 2011 302 EUR na 1000 l. b) Odchylne od článku 9 smernice 2003/96/ES môže Rumunsko uplatňovať tieto prechodné obdobia: - do 1. januára 2010 na úpravu vnútroštátnej úrovne zdaňovania zemného plynu, ktorý sa používa na kúrenie na nepodnikateľské účely, na minimálnu úroveň zdaňovania stanovenú v prílohe I, tabuľke C, - do 1. januára 2010 na úpravu vnútroštátnej úrovne zdaňovania ťažkého palivového oleja, ktorý sa používa na diaľkové kúrenie, na minimálnu úroveň zdaňovania stanovenú v prílohe I, tabuľke C, - do 1. januára 2009 na úpravu vnútroštátnych úrovní zdaňovania ťažkého palivového oleja, ktorý sa používa na iné ako diaľkové kúrenie, na minimálne úrovne zdaňovania stanovené v prílohe I, tabuľke C. Skutočná daňová sadzba uplatňovaná na dotknuté výrobky z ťažkého palivového oleja nesmie byť od 1. januára 2007 nižšia ako 13 EUR na 1000 kg. c) Odchylne od článku 10 smernice 2003/96/ES môže Rumunsko uplatňovať prechodné obdobie do 1. januára 2010 na úpravu vnútroštátnej úrovne zdaňovania elektriny na minimálne úrovne zdaňovania stanovené prílohe I, tabuľke C. Skutočné daňové sadzby uplatňované na elektrinu nesmú byť od 1. januára 2007 nižšie ako 50 % príslušnej minimálnej sadzby Spoločenstva. [15] Ú. v. ES L 76, 23.3.1992, s. 1. Smernica naposledy zmenená a doplnená nariadením (ES) č. 807/2003 (Ú. v. ES L 122, 16.5.2003, s. 36). --------------------------------------------------